| HJÆLP TIL SCOL V@YAGER |
| SCOL-verdener Brugerfladerne og funktionerne på SCOL-stederne kan variere, men når du kommer ind på et SCOL-sted, åbnes der som regel et vindue med en hovedskærm, hvor du kan se verdenen og bevæge dig omkring på Web-stedet. Under dette vindue findes normalt den generelle chat-boks. Ved siden af denne boks findes en liste over de brugere, du kan chatte med, en 'pager'-funktion til udvælgelse af en bestemt person til en privat chat, et billede af din 'avatar', som er dit personlige billede i SCOL-miljøerne samt forskellige andre valgmuligheder, som varierer fra verden til verden.
Hvis du vil bevæge dig omkring på Web-stedet, skal du først aktivere "move"-funktionen ved at klikke på hovedskærmen. Derefter har du to muligheder :

- Venstreklik på 3D-hovedskærmen, hold museknappen nede, og træk musen i den retning, du ønsker at bevæge dig i.
- Du kan også bruge tastaturet. Brug piletasterne til at flytte fremad, tilbage, mod venstre og højre. Hvis du trykker på Ctrl-tasten + piletasterne, kan du flytte vandret eller lodret i en lige linie. Hvis du trykker på Skift-tasten + de lodrette piletaster, kan du indstille dit synsfelt, så du f.eks. kigger opad.

Der er forskellige måder at kommunikere på i SCOL-verdenerne :

- Du kan chatte med de brugere, der vises ved siden af hovedskærmen, ved at aktivere chat-funktionen og skrive din meddelelse i indtastningsfeltet nederst i chat-boksen. Så snart du har sendt meddelelsen af sted, vises den til højre for dit navn i chat-boksens vindue, så alle i din nærhed kan se den.
- Du kan sende direkte, private meddelelser til enhver person, der også er inde i en verden på et SCOL-sted med denne funktion ved at klikke på 'pager'-knappen. Derefter vises en liste over besøgende i denne verden. Foran hvert navn vises et lille ikon. Hvis ikonet forestiller en kuvert, har den pågældende person sendt en meddelelse til dig. Dobbeltklik på navnet for at få vist meddelelsen. Du kan også sende en meddelelse til personen ved at dobbeltklikke på navnet. Derefter vises et indtastningsvindue. Klik på vinduet for at aktivere det, skriv meddelelsen og klik på "Send".
- Nogle verdener indeholder et chat-lydsystem. For at bruge dette system skal du aktivere lyttefunktionen ved at vælge højttalerknappen og derefter klikke på mikrofontasten, når du taler.

Din avatar er dit personlige billede i Scol-verdenen. Det vises i det lille vindue ved siden af hovedskærmen. Du kan redigere det i overensstemmelse med listen over tilgængelige avatarer i den valgte verden ved at klikke på "Modify" ved siden af billedet. I det viste vindue skal du klikke på "Change".