| SCOL VOY@GER HJELP |
| SCOL-verdener Grensesnittene og funksjonene du finner på SCOL-nettsteder kan variere, men når du kommer inn på et Scol-nettsted, åpnes som regel et vindu med et hovedbilde hvor du kan visualisere verdenen og bevege deg rundt på nettstedet. Under dette vinduet finner du som oftest den generelle chatteboksen. Ved siden av boksen finner du en liste over brukere som du kan chatte med, en kallefunksjon for å kalle opp en bestemt bruker du vil prate privat med Du vil også finne et bilde av din avatar, det vil si din personlige representasjon i Scol-miljøet, og forskjellige andre valg, avhengig av hvilken verden du besøker.
Du må aktivere "bevege"-modus før du kan bevege deg rundt. Det gjør du ved å klikke på hovedskjermbildet. Da får du to måter å bevege deg på :

- Venstreklikk på 3D-hovedskjermbildet, beveg musen mens du holder knappen nede, i den retningen du vil bevege deg.
- Du kan også bruke tastaturet. Bruk piltastene til å bevege deg forover, bakover, til venstre og til høyre. Du kan bevege deg langs en horisontal eller vertikal linje ved å holde nede Ctrl-tasten samtidig som du holder nede en piltast. Ved å holde nede Shift-tasten og en vertikal piltast, kan du kontrollere synsfeltet ditt og for eksempel se opp.

Det er mange måter å kommunisere på i Scol-verdenene :

- Med chattefunksjonen kan du kan chatte med de brukerne som vises ved siden av hovedskjermbildet. Det gjør du ved å skrive en melding i skrivefeltet i nedre del av chatteboksen. Når du skriver en melding, vises den straks til høyre for navnet ditt i chatteboksens skjermvindu og sendes så til alle rundt deg.
- Du kan sende private, øyeblikkelige meldinger til enhver som er inne i en av verdene på Scols nettsteder som har denne funksjonen. Dette gjør du ved å klikke på kalleknappen. Listen over besøkende i denne verdenen vises fortløpende. Foran hvert navn vil du se et lite ikon. Hvis ikonet ser ut som en konvolutt, betyr det at denne personen har sendt deg en melding. Dobbeltklikk på navnet deres for å vise meldingen. Hvis du vil sende en melding til denne personen, dobbeltklikker du også på navnet. Da åpnes et innskrivingsvindu. Klikk på det for å aktivere det, skriv inn teksten og klikk på "Send".
- Noen verdener har også et lydchattesystem. For å bruke dette systemet, må du aktivere lyttefunksjonen ved å trykke på høyttalerknappen og deretter klikke på mikrofonen når du skal snakke.

Din avatar er din personlige representasjon i verdenen. Den er synlig i det lille vinduet ved siden av hovedskjermbildet. Du kan endre den i henhold til listen over tilgjengelige avatarer i den valgte verdenen. For å gjøre det, klikker du på "Modifiser" ved siden av bildet. Klikk så på "Endre" i vinduet som da blir vist.