| ΒΟΗΘΕΙΑ ΓΙΑ ΤΟ SCOL VOY@GER |
| Κόσμοι της SCOL Τα περιβάλλοντα εργασίας και οι δυνατότητες που θα βρείτε στις τοποθεσίες SCOL ίσως να διαφέρουν, ωστόσο συνήθως ανοίγει ένα παράθυρο με μια κεντρική οθόνη από όπου μπορείτε να απεικονίσετε οπτικά τον κόσμο και να μετακινηθείτε μέσα στην τοποθεσία. Κάτω από αυτό το παράθυρο, συνήθως θα βρείτε το γενικό πλαίσιο συνομιλίας. Δίπλα από αυτό το πλαίσιο βρίσκεται ο κατάλογος με χρήστες, με τους οποίους μπορείτε να συνομιλήσετε, μια λειτουργία τηλεειδοποίησης με την οποία μπορείτε να συνομιλήσετε με όποιο άτομο θέλετε κατ' ιδίαν, μια εικόνα του ειδώλου σας, δηλαδή της απεικόνισης του ατόμου σας στα περιβάλλοντα της SCOL και διάφορες επιλογές ανάλογα με τον κόσμο, τον οποίο επισκέπτεστε.

Για να μετακινηθείτε, πρέπει πρώτα να ενεργοποιήσετε τη λειτουργία "μετακίνησης". Αυτό γίνεται αν κάνετε κλικ στην κεντρική οθόνη. Από εκεί θα έχετε δύο δυνατότητες μετακίνησης:

- Κάντε αριστερό κλικ στην κεντρική τριδιάστατη οθόνη και, κρατώντας το κουμπί πατημένο, σύρετε το ποντίκι προς την κατεύθυνση προς την οποία θέλετε να κινηθείτε.
- Μπορείτε επίσης να χρησιμοποιήσετε το πληκτρολόγιο. Χρησιμοποιήστε τα πλήκτρα βέλους για να μετακινηθείτε προς τα εμπρός, προς τα πίσω, προς τα αριστερά και προς τα δεξιά.Εάν πατήσετε το πλήκτρο Ctrl + τα πλήκτρα βέλους, μπορείτε να μετακινηθείτε - οριζόντια ή κατακόρυφα - γραμμικά. Εάν πατήσετε το πλήκτρο Shift + τα κατακόρυφα πλήκτρα βέλους ελέγχετε το οπτικό σας πεδίο, για παράδειγμα, για να κοιτάξετε επάνω.

Υπάρχουν διάφοροι τρόποι επικοινωνίας στους κόσμους της SCOL:

- Μπορείτε να συνομιλήσετε με όσους χρήστες εμφανίζονται δίπλα στην κεντρική οθόνη με τη λειτουργία συνομιλίας, αν πληκτρολογήσετε το μήνυμά σας στο πεδίο εισόδου δεδομένων στο κάτω τμήμα του πλαισίου συνομιλίας. Όταν καταχωρήσετε το μήνυμά σας, αυτό εμφανίζεται αμέσως δεξιά από το όνομά σας στο παράθυρο προβολής του πλαισίου συνομιλίας και στέλνεται σε όλους όσοι βρίσκονται γύρω σας.
- Μπορείτε να στείλετε προσωπικά, στιγμιαία μηνύματα σε οποιοδήποτε άλλο άτομο βρίσκεται κι αυτό σε έναν κόσμο στις τοποθεσίες SCOL που διαθέτουν αυτήν τη δυνατότητα. Για να το κάνετε αυτό, κάντε κλικ στο κουμπί τηλεειδοποίησης. Στη συνέχεια θα εμφανιστεί ο κατάλογος των επισκεπτών μέσα στον κόσμο. Μπροστά από κάθε όνομα θα δείτε ένα μικρό εικονίδιο. Εάν αυτό το εικονίδιο έχει τη μορφή φακέλου, αυτό σημαίνει ότι το άτομο σας έστειλε ένα μήνυμα. Κάντε διπλό κλικ στο όνομα του ατόμου για να εμφανιστεί το μήνυμα. Αντίστοιχα, για να στείλετε ένα μήνυμα σε ένα άτομο, κάντε διπλό κλικ στο όνομά του, οπότε θα εμφανιστεί ένα παράθυρο καταχώρησης. Κάντε κλικ επάνω του για να το ενεργοποιήσετε, καταχωρήστε το κείμενό σας και κάντε κλικ στο κουμπί "Αποστολή".
- Ορισμένοι κόσμοι περιλαμβάνουν έναν σύστημα συνομιλίας με ήχο. Για να χρησιμοποιήσετε αυτό το σύστημα, πρέπει να ενεργοποιήσετε τη λειτουργία ακρόασης πατώντας το κουμπί με τη μορφή ηχείου και στη συνέχεια να πατάτε το κουμπί με τη μορφή μικροφώνου και να το κρατάτε πατημένο όταν μιλάτε.

Το είδωλό σας είναι η αναπαράσταση του ατόμου σας στον κόσμο. Μπορείτε να το δείτε στο μικρό παράθυρο δίπλα στην κεντρική οθόνη. Μπορείτε να το τροποποιήσετε επιλέγοντας από τον κατάλογο με διαθέσιμα είδωλα στον επιλεγμένο κόσμο. Για αυτόν το σκοπό, κάντε κλικ στο κουμπί "Μεταβολή" δίπλα από τη φωτογραφία. Στο παράθυρο που θα εμφανιστεί στη συνέχεια, κάντε κλικ στο κουμπί "Αλλαγή".