| SCOL V@YAGER OHJE |
| SCOL-maailmat SCOL-sivustoilla olevat liittymät ja ominaisuudet saattavat vaihdella, mutta kun siirryt Scol-sivustolle, päänäyttöön avautuu tavallisesti ikkuna, josta voit katsella maailmaa ja pääset liikkumaan sivuston sisällä. Tämän ikkunan alla on tavallisesti julkinen keskusteluruutu. Tämän ruudun vieressä on luettelo käyttäjistä, joiden kanssa voit keskustella, hakutoiminto, jonka avulla voit etsiä haluamasi henkilön henkilökohtaista keskustelua varten, valokuva verkkohahmosta, jonka näköisenä haluat esiintyä Scol-ympäristöissä, ja muita erilaisia toimintoja sen mukaan, missä maailmassa vierailet.
Liikkumista varten on etukäteen otettava käyttöön liikkumistila. Tämä tehdään napsauttamalla päänäyttöä. Voit liikkua kahdella tavalla :

- Napsauta kolmiulotteista päänäyttöä hiiren vasemmalla painikkeella, pidä painiketta alaspainettuna ja vedä hiirtä siihen suuntaan, johon haluat liikkua.
- Voit käyttää myös näppäimistöä. Voit siirtyä eteen- ja taaksepäin ja vasemmalle ja oikealle nuolinäppäimillä. Painamalla Ctrl-näppäintä ja nuolinäppäimiä voit liikkua vaaka- tai pystysuoraan. Painamalla vaihtonäppäintä ja ylä- ja alanuolinäppäimiä voit ohjata näkökenttää eli voit esimerkiksi katsoa ylös.

Scol-maailmoissa voi kommunikoida monella tavalla :

- Voit keskustella päänäytön vieressä näkyvien käyttäjien kanssa käyttämällä keskustelutoimintoa. Kirjoita tällöin viesti keskusteluruudun alareunassa olevaan tekstinsyöttökenttään. Kun kirjoitat viestin, se näkyy heti nimesi oikealla puolella keskusteluruudun näyttöikkunassa ja se lähetetään kaikille lähelläsi oleville henkilöille.
- Voit lähettää henkilökohtaisia pikaviestejä kenelle tahansa tällä ominaisuudella varustetulla Scol-sivustoilla olevassa maailmassa. Tämä tehdään napsauttamalla hakupainiketta. Näyttöön tulee luettelo kyseisessä maailmassa olevista vierailijoista. Jokaisen nimen edessä on pieni kuvake. Jos tämä kuvake esittää kirjekuorta, kyseinen henkilö on lähettänyt sinulle viestin. Saat viestin esiin kaksoisnapsauttamalla nimeä. Jos haluat lähettää tälle henkilölle viestin, kaksoisnapsauta hänen nimeään. Esiin tulee syöttöikkuna. Voit aktivoida sen napsauttamalla. Kirjoita sitten haluamasi teksti ja napsauta Send-painiketta.
- Joissakin maailmoissa on äänellä varustettu keskustelujärjestelmä. Voit käyttää tätä järjestelmää aktivoimalla kuuntelutoiminnon. Tämä tehdään painamalla kaiutinpainiketta. Napsauta sitten mikrofoninäppäintä, kun haluat puhua.

Verkkohahmo on hahmo, jonka näköisenä haluat esiintyä maailmassa. Se näkyy pääikkunan vieressä olevassa pienessä ikkunassa. Voit muuttaa hahmoa sen mukaan, mitä verkkohahmoja on käytettävissä valitussa maailmassa. Jos haluat muuttaa hahmoa, napsauta valokuvan vieressä olevaa Modify-painiketta. Napsauta tämän jälkeen näyttöön tulevassa ikkunassa Change-painiketta.